# name
Aplicació d'un cas clínic interdisciplinari del grau de Farmàcia a l'assignatura de Fisiologia i fisiopatologia III

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
Un equip docent format per diversos professors de múltiples assignatures del Grau de Farmàcia de la Universitat de Barcelona va iniciar un Projecte plurianual i multidisciplinar per al desenvolupament de casos clínics transversals, que s’exposen al
primer curs i s’apliquen en diferents assignatures al llarg de tot el Grau. El primer cas clínic que s’ha desenvolupat és el cas d’en Sam, un noi amb addició a l’alcohol. Aquest cas ha permès estudiar l’alcoholisme des del punt de vista fisiològic, bioquímic, toxicològic, farmacològic i assistencial, entre d’altres. A l'assignatura de Fisiologia i Fisiopatologia III del Grau de Farmàcia de la Universitat de Barcelona, s'hi imparteixen els continguts d'anatomia, fisiologia i fisiopatologia humanes dels sistemes respiratori, renal, endocrí i reproductor, així com la termoregulació. El cas del Sam es va incorporar al temari a través de la disfunció erèctil causada per l’alcoholisme crònic, tot ampliant el cas clínic original. En un seminari específic del sistema reproductor, a través del cas del Sam, es van tractar de forma més àmplia la disfunció erèctil, incidint en l’alcoholisme com a possible causa. A final de curs, es va realitzar una enquesta en la que es va preguntar als alumnes si el seminari sobre el cas d’en Sam els havia ajudat a entendre la disfunció erèctil i la resposta va ser clarament positiva. Així, la introducció d’un cas clínic transversal a la Fisiologia i Fisiopatologia III ha estat una experiència positiva perquè permet tractar un tema amb un cas proper a la realitat. A més a més, els alumnes ja coneixen el cas i això els permet integrar continguts d’altres assignatures amb els de la Fisiologia i Fisiopatologia.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
Aplicació d'un cas clínic interdisciplinari del grau de Farmàcia a l'assignatura de Fisiologia i fisiopatologia III